Publication: Magyar Közlöny
Issue: MK-2002-21 (Year: 2002, Number: 21)
Era: 1990-2004
Section: 443 A 283/B. §-t az Alkotmánybíróság 47/2000. (XII. 14.) AB határozata megsemmisítette.
Paragraph Index: 2017

(3) Az (1)—(2) bekezdés alkalmazásában bennfentes információ: a nyilvános forgalomba hozatallal érintett értékpapír kibocsátójának, valamint a nyilvános módon forgalomba hozott értékpapír által megtestesített kötelezettségért kezességet vagy garanciát vállalt személynek, továbbá az értékpapír-forgalmazónak a pénzügyi, gazdasági vagy jogi helyzetével összefüggõ — nyilvánosságra még nem került — olyan információ, amely nyilvánosságra kerülés esetén az értékpapír értékének, árfolyamának lényeges befolyásolására alkalmas. Tõkebefektetési csalás 299/B. § Aki a gazdálkodó szervezet vagyoni helyzetérõl valótlan adat közlésével vagy híresztelésével, illetve adat elhallgatásával másokat tõkebefektetésre vagy a befektetés emelésére rábír, bûntettet követ el, és három évig terjedõ szabadságvesztéssel büntetendõ. Piramisjáték szervezése496 299/C. § Aki mások pénzének elõre meghatározott formában történõ és kockázati tényezõt is tartalmazó módon való összegyûjtésén és szétosztásán alapuló olyan játékot szervez, amelyben a láncszerûen bekapcsolódó résztvevõk a láncban elõttük álló résztvevõk számára közvetlenül vagy a szervezõ útján pénzfizetést vagy más szolgáltatást teljesítenek, bûntettet követ el, és három évig terjedõ szabadságvesztéssel büntetendõ. Üzleti titok megsértése497

Source: https://magyarkozlony.hu/hivatalos-lapok/864cd09947ba4325102de0699c6c58ea13ccbce6/dokumentumok/9c7f331a874f3a9505ab0d0d582f0a8a9b252a90/letoltes